ช็อกโลก ราชันสิ้นลายแชมป์เก่า โดนอาแจ็กซ์บุกอัดคาบ้าน 4-1 ร่วงชปล.
ราชันชุดขาว เรอัล มาดริด สิ้นลายแชมป์เก่า หลังเปิดบ้านพ่าย อาแจ็กซ์ อัมส์เตอร์ดัม ไปขาดลอย 1-4 สกอร์รวม 2 นัด ราชันชุดขาวแพ้ 3-5 ตกรอบ 16 ทีมสุดท้าย ยูฟ่า แชมเปียนส์ลีก ,การแข่งขันฟุตบอลยูฟ่า แชมเปียนส์ลีก รอบ 16 ทีมสุดท้าย นัดสอง เมื่อคืนวันอังคารที่ 5 มี.ค. คู่ที่น่าสนใจ ราชันชุดขาว เรอัล มาดริด เปิดสนามซานติอาโก เบร์นาเบว รับการมาเยือนของ อาแจ็กซ์ อัมส์เตอร์ดัม โดยนัดแรก เรอัล มาดริด บุกไปเอาชนะมาได้ก่อน 2-1,เปิดฉากครึ่งแรกมาแค่ 7 นาที อาแจ็กซ์ ได้ประตูขึ้นนำ 1-0 จากจังหวะที่ ดูซาน ทาดิช พาบอลเข้าเขตโทษฝั่งขวาก่อนจ่ายเข้ากลางให้ ฮาคิม ซิเยค ซัดด้วยขวาเข้าไปตุงตาข่าย,จากนั้นนาทีที่ 18 อาแจ็กซ์ หนีเป็น 2-0 จากจังหวะที่ ดูซาน ทาดิช โชว์ซีดานเทิร์นพลิกบอลหลบ คาเซมิโร แล้วจ่ายทะลุเข้าเขตโทษให้ ดาวิด เนเรส แตะหลบ ติโบต์ กูร์กตัวส์ แล้วยิงเข้าไป ก่อนจะจบครึ่งแรกไปด้วยสกอร์นี้,กลับมาเล่นต่อครึ่งหลัง นาทีที่ 58 เรอัล มาดริด น่าตีไข่แตกจากจังหวะที่ คาริม เบนเซมา พลิ้วหลบเข้าเขตโทษฝั่งซ้าย ก่อนปั่นด้วยขวา บอลโค้งหลุดเสาไกลไปนิดเดียว,และในนาทีที่ 62 กลายเป็น อาแจ็กซ์ หนีเป็น 3-0 จากจังหวะที่ ดูซาน ทาดิช ได้บอลในเขตโทาก่อนแต่งเข้าซ้ายแล้วปั่นโค้งๆ บอลพุ่งเสียบสมเหลี่ยมเข้าไปแบบโคตรสวย,ถึงนาทีที่ 70 เรอัล มาดริด ไล่มาเป็น 1- จากจังหวะที่ มาร์โก อเซนซิโอ ที่ลงมาเป็นตัวสำรองยิงด้วยซ้ายในเขตโทษ บอลพุ่งเรียดเสียบเสาสองเข้าไป,แต่ทว่านาทีที่ 72 อาแจ็กซ์ มาได้ประตูทิ้งห่างเป็น 4-1จากจังหวะได้ฟรีคิกริมเส้นฝั่งซ้าย ลาสเซ โชน ปั่นด้วยขวา บอลโค้งเสียบเสาไกลเข้าไปเลย,ช่วงเวลาที่เหลือทั้งสองทีมทำอะไรกันเพิ่มไม่ได้ จบเกม อาแจ็กซ์ อัมส์เตอร์ดัม บุกมาชนะ เรอัล มาดริด 4-1 รวมผล 2 นัด อาแจ็กซ์ ชนะ 5-3ผ่านเข้ารอบ 8 ทีมสุดท้ายด้วยสกอร์ 5-3
ราชันชุดขาว เรอัล มาดริด สิ้นลายแชมป์เก่า เปิดบ้านพ่าย อาแจ็กซ์ อัมส์เตอร์ดัม 1-4 สกอร์รวม 2 นัด พ่าย 3-5 ตกรอบ 16 ทีมสุดท้าย ยูฟ่า แชมเปียนส์ลีก
เรอัล มาดริด,อาแจ็กซ์ อัมส์เตอร์ดัม,ยูฟ่า แชมเปียนส์ลีก